Publication: Magyar Közlöny
Issue: MK-2001-23 (Year: 2001, Number: 23)
Era: 1990-2004
Section: 
Paragraph Index: 46

6. Fejezet Hajójelentkezési rendszerek 6.1. Általános rendelkezések 6.1.1. Kívánatos, hogy a Felek hajójelentkezési rendszereket állítsanak fel a felelősségük alá tartozó felkutatási és mentési körzetekben belüli alkalmazásra, minden olyan esetben, amikor ezt a felkutatási és mentési munkálatok elősegítésére szükségesnek találják, és azt megvalósíthatónak ítélik. 6.1.2. Kívánatos, hogy a hajójelentkezési rendszer létesítését mérlegelő Felek tekintetbe vegyék a Szervezet idevonatkozó ajánlásait. 6.1.3. Kívánatos, hogy a hajójelentkezési rendszer naprakész információkkal szolgáljon a hajók mozgásáról, annak érdekében, hogy veszéllyel járó baleset esetén: 6.1.3.1. csökkenteni lehessen a hajóval való kapcsolat elvesztése és a felkutatási és mentési műveletek kezdeményezése közötti időtartamot olyan esetekben, amikor nem vettek vészjelzést; 6.1.3.2. lehetővé váljon a segítségnyújtásra felszólítható hajók gyors meghatározása; 6.1.3.3. lehetőség legyen egy korlátozott méretű felkutatási körzet körülhatárolására olyan esetben, amikor a veszélyben lévő hajó helyzetpontja ismeretlen vagy bizonytalan; és 6.1.3.4. megkönnyítsék a sürgős orvosi segítség vagy tanács nyújtását olyan hajók részére, melyeken nincs orvos. 6.2. Operatív követelmények 6.2.1. Kívánatos, hogy a 6.1.3. pont szerinti célkitűzések elérése végett a hajójelentkezési rendszer a következő operatív követelményeket elégítse ki: 6.2.1.1. információk nyújtása, beleértve az útiterveket és helyzetpont jelentéseket, amelyek lehetővé teszik a részt vevő hajók jövőbeni helyzetének előrejelzését; 6.2.1.2. a hajóforgalom térképvázlatának vezetése; 6.2.1.3. a részt vevő hajóktól megfelelő időközönként jelentések vétele; 6.2.1.4. a rendszer szervezetének és működtetésének egyszerűsége; és 6.2.1.5. nemzetközileg egyeztetett szabványos hajóbejelentkezési minták és nemzetközileg egyeztetett szabványos eljárások használata. 2001/23. szám 6.3. Jelentéstípusok 6.3.1. Kívánatos, hogy a hajójelentkezési rendszer a következő jelentéseket foglalja magában: 6.3.1.1. Útiterv — megadva a hajó nevét, hívójelét, vagy a hajón lévő rádióállomás azonosító jelét, az indulás napját és időpontját (GMT2-ben), a hajó indulási pontjára vonatkozó részleteket, a következő érintendő kikötőt, szándékolt útvonalat, sebességet, a várható érkezés napját és időpontját (GMT2-ben). A jelentős változásokat, amint lehet, jelenteni ajánlatos. 6.3.1.2. Helyzetpont jelentés — megadva a hajó nevét, hívójelét vagy a hajó rádióállomásának azonosító jelét, a helyzetpontot, irányt és sebességet. 6.3.1.3. Zárójelentés — megadva a hajó nevét, hívójelét vagy a hajón lévő rádióállomás azonosító jelét, a rendeltetési helyre való érkezés, vagy a rendszer által ellenőrzött körzet elhagyásának napját és időpontját (GMT 2-ben). 6.4. A rendszer használata 6.4.1. Kívánatos, hogy a Felek ösztönözzenek minden hajót helyzetpontjuk jelentésére, amikor olyan körzetekben utaznak, ahol intézkedés történt a hajók helyzetére vonatkozó információk felkutatási és mentési célokból történő gyűjtésére. 6.4.2. Kívánatos, hogy a hajók helyzetére vonatkozó információkat rögzítő Felek, amennyire az lehetséges, az ilyen információkat adják át más államoknak is, ha azok azt felkutatási és mentési célokból kérik.”

Source: https://magyarkozlony.hu/hivatalos-lapok/077bfef8282b5228796c610f48adf71d06d6b230/dokumentumok/74da3fd9fb580b5b62335f77e668d6312a109638/letoltes